
Ministru kabineta noteikumi Nr. 805
Rīgā 2025. gada 22. decembrī (prot. Nr. 53 22. §)
Grozījumi Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās un valsts atbalstu pilsoņiem, kas brīvprātīgi pieteikušies valsts aizsardzības dienestā un pabeiguši to"
Izdoti saskaņā ar Augstskolu likuma 46. panta otro daļu un Valsts aizsardzības dienesta likuma 32. pantu
· Izdarīt Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās un valsts atbalstu pilsoņiem, kas brīvprātīgi pieteikušies valsts aizsardzības dienestā un pabeiguši to" (Latvijas Vēstnesis, 2006, 172. nr.; 2018, 64., 240. nr.; 2020, 103B., 125. nr.; 2021, 56. nr.; 2022, 129., 243. nr.; 2023, 227. nr.; 2025, 68., 180. nr.) šādus grozījumus:
· 1. Papildināt ar 5.1 punktu šādā redakcijā:
· "5.1 Augstskola un koledža, saskaņojot ar Augstākās izglītības padomi, var noteikt papildu prasības attiecībā uz speciālu iepriekšējo izglītību, īpašu piemērotību un sagatavotību vai citu nosacījumu izpildi (turpmāk – papildu prasības). Lai konstatētu personas atbilstību augstskolas un koledžas papildu prasībām, augstskola un koledža var noteikt attiecīgus iestājpārbaudījumus."
· 2. Svītrot 11. punktu.
· 3. Papildināt ar 17.4 punktu šādā redakcijā:
· "17.4 Ja valsts augstskola vai koledža uzņemšanai studiju programmās ir noteikusi papildu prasības, kas paredz arī iestājpārbaudījumu kārtošanu, tā nodrošina iestājpārbaudījuma norisi šādā kārtībā:
· 17.41. ja reflektants pieteicies studijām pirms valsts aizsardzības dienesta pildīšanas, viņš iestājpārbaudījumus kārto ārpus augstskolas vai koledžas noteiktā iestājpārbaudījumu kārtošanas grafika un pirms valsts aizsardzības dienesta uzsākšanas. Sekmīgi nokārtojot iestājpārbaudījumus, reflektants saglabā tiesības uz studiju vietu pēc dienesta termiņa beigām un atvaļināšanas rezervē;
· 17.42. ja reflektants pieteicies studijām valsts aizsardzības dienesta izpildes laikā, viņš iestājpārbaudījumus kārto ārpus augstskolas vai koledžas noteiktā iestājpārbaudījumu kārtošanas grafika un pirms valsts aizsardzības dienesta termiņa beigām un atvaļināšanas rezervē."
· 4. Papildināt ar 22. punktu šādā redakcijā:
· "22. Šo noteikumu 17.4 punktu piemēro, sākot ar 2026./2027. akadēmisko gadu."

